Komisijos komunikatas Europos parlamentui pagal EB sutarties 251 straipsnio 2 dalies antrąją pastraipą dėl Tarybos bendrosios pozicijos dėl Europos parlamento ir Tarybos direktyvos dėl traukinių mašinistų, valdančių lokomotyvus ir traukinius geležinkelių sistemoje Bendrijos teritorijoje, sertifikavimo, priėmimo /* KOM/2006/0515 galutinis - COD 2004/0048 */





[pic] | EUROPOS BENDRIJŲ KOMISIJA | Briuselis, 18.9.2006 KOM(2006) 515 galutinis 2004/0048 (COD) KOMISIJOS KOMUNIKATAS EUROPOS PARLAMENTUI pagal EB sutarties 251 straipsnio 2 dalies antrąją pastraipą dėl Tarybos bendrosios pozicijos dėl Europos Parlamento ir Tarybos direktyvos dėl traukinių mašinistų, valdančių lokomotyvus ir traukinius geležinkelių sistemoje Bendrijos teritorijoje, sertifikavimo, priėmimo 2004/0048 (COD) KOMISIJOS KOMUNIKATAS EUROPOS PARLAMENTUI pagal EB sutarties 251 straipsnio 2 dalies antrąją pastraipą dėl Tarybos bendrosios pozicijos dėl Europos Parlamento ir Tarybos direktyvos dėl traukinių mašinistų, valdančių lokomotyvus ir traukinius geležinkelių sistemoje Bendrijos teritorijoje, sertifikavimo, priėmimo 1. PAGALBINĖ INFORMACIJA Pasiūlymo perdavimo EP ir Tarybai data (COM(2004)0142 – C6-0002/2004 – 2004/0048(COD) | 2004 m. kovo 4 d. | Europos ekonomikos ir socialinių reikalų komiteto nuomonės data: | 2005 m. vasario 9 d. | Europos Parlamento nuomonės (pirmojo svarstymo) data: | 2005 m. rugsėjo 28 d. | Bendrosios pozicijos priėmimo data: | 2006 m. rugsėjo 14 d. | 2. KOMISIJOS PASIŪLYMO TIKSLAS 2004 m. kovo 3 d. Komisija pasiūlė tarpusavyje susijusių priemonių rinkinį („Trečiasis geležinkelių transporto ES teisės aktų paketas“), kuris Taryboje pardėtas nagrinėti 2004 m. balandžio mėn., o Parlamente pradėtas nagrinėti 2004 m. spalio mėn. Pasiūlyti keturi teisės aktai, įskaitant direktyvą dėl traukinių mašinistų, dirbančių Bendrijos geležinkelių tinklų lokomotyvuose ir traukiniuose, sertifikavimo. Konsultuojantis su sektoriaus atstovais ir socialiniais partneriais parengtame tekste numatytas mechanizmas, leidžiantis pateikti aiškesnes traukinių mašinistų ir traukinių brigadų narių, vykdančių su sauga susijusias funkcijas, kompetencijos ir atsakomybės už mokymą, vertinimo ir kvalifikacijos pripažinimo, apibrėžtis. Mašinistas privalės turėti, visų pirma Bendrijos teritorijoje galiojančią, jam išduotą licenciją, patvirtinančią jo bendrąją kompetenciją. Be šios licencijos bus privalu turėti geležinkelio įmonės išduotą pažymą, patvirtinančią, kad vyko specifinis mokymas apie konkrečią geležinkelio liniją, naudojamus riedmenis, taip pat būdingą šiai įmonei traukinių eismo vykdymo ir saugos tvarką. 3. PASTABOS DĖL BENDROSIOS POZICIJOS Komisijos pasiūlyme Taryba padarė bendro pobūdžio pakeitimų, kurie yra priimtini, nes užtikrina, kad iškelti tikslai bus pasiekti. Komisija visiškai ar su redakciniais pakeitimais pritarė 25 iš 45 Europos Parlamento po pirmojo skaitymo priimtų pakeitimų (1, 3, 4, 6, 7, 8, 9, 10, 11, 12, 13, 14, 18, 19, 27, 28, 29, 30, 31, 33, 34, 36, 42, 44 ir 46). 11 jų ji pritarė iš principo (5, 17, 21, 22, 23, 35, 37, 40, 41, 43 ir 47) ir vienam iš dalies (2). Komisija nusprendė, kad 8 pakeitimai yra nepriimtini (15, 24, 25, 26, 32, 38, 39 ir 45). Taryba nustatė, kad į didžiąją EP siekiamų tikslų dalį jau atsižvelgta jos bendrojoje pozicijoje ir tam tikrus pakeitimus be išlygų vėl priėmė (27, 36, 44). 4. IŠSAMIOS KOMISIJOS PASTABOS 4.1. Komisijos priimti ir į bendrąją poziciją iš dalies įtraukti pakeitimai Toliau pateikimas numeravimas atitinka bendrosios pozicijos konstatuojamąsias dalis ir straipsnius. - 1 pakeitimas : pasiūlyti patikslinimai pateikiami kitose preambulės dalyse. - 6 pakeitimas: kitaip suformuluotas šis pakeitimas įtrauktas į bendrosios pozicijos naująją konstatuojamąją dalį (20) - 8 pakeitimas: šis pakeitimas iš dalies įtrauktas į naująją, bendrosios pozicijos 3 straipsnio b dalyje nurodytą, „Traukinio mašinisto“ apibrėžtį - 10 pakeitimas : šiuo pakeitimu siūloma „Mokymo centro“ apibrėžtis, kuri iš dalies buvo įtraukta į bendrąją poziciją (3 straipsnio k dalis). - 12 pakeitimas : Komisija gali pritarti šiam kategorijų supaprastinimui pagal kurias traukinį valdyti leidžiama turint suderintą papildomą sertifikatą, bet laikantis bendrosios pozicijos 4 straipsnio 3 dalyje numatytos kodų apibrėžties, leisiančios tiksliau identifikuoti paslaugos, kurią leista teikti, tipą. - 13 pakeitimas : visas EP prašytas patikslinimas yra suformuluotas naujoje 11 straipsnio 3 dalyje. - 17, 46 ir 47 pakeitimai : šiais 16 straipsnio pakeitimais nustatomi būtinieji periodiniai patikrinimai, kuriais siekiama kad nebūtų nutrauktas traukinio mašinistui išduoto pažymėjimo ir sertifikato galiojimas. Siekiant į pagrindinę dalį ir į priedą įtrauktinų nuostatų pagrįstos pusiausvyros, Tarybos bendrosios pozicijos 16 straipsnis buvo perdarytas. Visiems patikrinimų tipams priede buvo nustatytas minimalus periodiškumas; Jis gali būti keičiamas, jei reikia, taikant komitologiją, remiantis patirtimi. Nuolatinio mokymo principas buvo įtrauktas į bendrosios pozicijos 23 straipsnio 8 dalį. - 19 pakeitimas: šis pakeitimas skirtas 17 straipsniui ir beveik visas išdėstytas bendrojoje pozicijoje. - 21 ir 22 pakeitimai : pasiūlymai naujai suformuluoti 18 straipsnį iš principo priimtini. Iš dalies jie išdėstyti bendrojoje pozicijoje, kurioje buvo nustatytas geriausias darbdavio atliekamos priežiūros (18 straipsnis) ir kompetentingos valdžios institucijos vykdomos kontrolės (28 straipsnis) santykis. - 23 pakeitimas : pasiūlymas naujai suformuluoti 19 straipsnį iš pricipo priimtinas. Tačiau aišku, kad būtinas išsamus kompetentingos valdžios institucijos užduočių sąrašas ir šis tikslas buvo pasiektas rengiant bendrosios pozicijos tekstą. - 28 pakeitimas : šis pakeitimas susijęs su kompetentingos valdžios institucijos užduočių delegavimu. Šis aspektas buvo paaiškintas ir patikslintas naujojoje 19 straipsnio formuluotėje. - 29 pakeitimas : šis pakeitimas susijęs su akredituotųjų asmenų sąrašo skelbimu spaudoje. Šis aspektas buvo paaiškintas ir patikslintas naujojoje 20 straipsnio formuluotėje, kuri pateikiama Tarybos bendrojoje pozicijoje. - 30 ir 33 pakeitimai : šie pakeitimai susiję su kompetentingos valdžios institucijos „akredituotais“ instruktoriais ir egzaminuotojais. Beveik visi, su pakeitimais, padarytais Bendrąja pozicija, jie įtraukti į 20, 23 (Mokymas) straipsnius ir į 24 (Egzaminai) straipsnį. - 41 pakeitimas : šio pakeitimo tikslas – numatyti perėjimo nuo šiuo metu galiojančių pažymėjimų prie naujųjų galutinį terminą – pasiektas 36 straipsnio 2 dalies c punkte, kaip pasiūlyta bendrojoje pozicijoje. - 42 pakeitimas : šis pakeitimas įtrauktas beveik visas į bendrosios pozicijos naująjį 33 straipsnį. Pakeitimo tekste esantis paaiškinimas pateikiamas preambulėje, o ne pagrindinėje dalyje. 4.2. Komisijos priimti, bet į bendrąją poziciją neįtraukti pakeitimai - 2 pakeitimas : Šiam pakeitimui Komisija pritarė tik iš dalies: baigiamoji perifrazė „taip pat, kaip sutartis dėl tarpvalstybiniais maršrutais važinėjančių mobilių darbuotojų darbo sąlygų.“ nepriimtina, nes Komisijos pasiūlymas nėra skirtas darbo ir poilsio laikui. - 3 ir 4 pakeitimai : šie pakeitimai patikslina siektinus tikslus ir yra priimtini Komisijai. - 5 ir 37 pakeitimai : aptardama socialinių partnerių vaidmenį, Komisija nurodė, kad TSS (Technines sąveikos specifikacijas), kurios yra Europos geležinkelių agentūros pagal galiojančias sąveikos direktyvas parengtos techninės instrukcijos, reikia skirti nuo minėtą agentūrą įsteigiančio reglamento ir direktyvos priedų, kuriems taikoma bendrojo sprendimo procedūra ar, deleguojant kompetenciją, komitologijos procedūra. Tačiau, ji gali sutikti, kad „dėl instrukcijų, turinčių poveikį darbo sąlygoms, darbuotojų sveikatai ir saugai, būtų plačiai tariamasi su socialiniais partneriais“. - 7, 9, 11 ir 34 pakeitimai : Pritariant Komisijos požiūriui, šiais pakeitimais siūloma aiškesnė traukinio brigados apibrėžtis, taip pat šiam personalui taikytinos priemonės. Taigi jie iš pricipo priimtini, nors reikėtų atkreipti dėmesį į tai, kad naujojo priedo prijungimas, pasinaudojant komitologija, kaip pasiūlė EP, sukelia teisinio pobūdžio problemų. Pabrėžtina, kad Taryba ne tik neįtraukė šių pakeitimų, bet ir šios direktyvos taikymo sritį apribojo vien tik mašinistams. - 14 pakeitimas : tai logiška kategorijų supaprastinimo pasekmė. Tačiau ši nuostata, leidžianti valstybei narei nustatyti dviejų metų A kategorijos profesinę patirtį prieš gaunant B kategoriją, buvo panaikinta, nes prisiimdama sau atsakomybę, sertifikatą išduoda geležinkelio įmonė ir, norintis jį gauti mašinistas kandidatas turi išklausyti kursą, kurio tikslai aiškiai nurodyti direktyvoje, bei išlaikyti tam tikrus egzaminus, kurių egzaminuotojai yra pripažinti ar akredituoti. Taigi visos sąlygos sujungtos siekiant, kad sertifikatai būtų išduoti pagrįstai, įmonėms suteikiant pakankamo lankstumo, siekiant geriau organizuoti jų mašinistų mokymą ir atestavimą. - 18 pakeitimas : Komisija gali priimti šį pakeitimą, kuriuo numatoma, kad jei mašinistas nustoja būti samdomas geležinkelio įmonės ar geležinkelio infrastruktūros valdytojo, jis nedelsdamas apie tai praneša kompetentingai valdžios institucijai. - 31 pakeitimas : šis reikalavimas atitinka Direktyvą 95/46/EB dėl asmenų apsaugos tvarkant asmens duomenis ir dėl laisvo tokių duomenų judėjimo. - 40 pakeitimas, skirtas 34 straipsnio 1–4 dalims: EP vienoje iš šio pakeitimo dalių siūlo vadovautis nuoroda į traukinius, kuriems suteikta Direktyvą 91/440/EEB atitinkanti teisė naudotis geležinkelių tinklais. Nors pasiūlymu būtų supaprastintas direktyvos taikymo tvarkaraštis, jos taikymo sritis taptų neaiški. Kita vertus, pasiūlytos datos, atsižvelgiant į 3 geležinkelių transporto ES teisės aktų paketo įgyvendinimo tvarkaraštį, yra nerealios. Naujas 34 straipsnis suteikia galimybę integruoti įvairius apribojimus: būtinybę sukurti registrus prieš mašinistų atestavimo pradžią, atsižvelgti į esamus mašinistus ir į mašinistus, esančius mokymuose, kai įsigalios direktyva, ir t.t. - 43 pakeitimas : pasiūlytas pakeitimas skirtas fizinei parengčiai patikrinti, kuri turi atitikti III priedo 3.2 dalies 1 pastraipą, iš principo gali būti priimtas. 4.3. Komisijos atmesti ir į bendrąją poziciją neįtraukti pakeitimai - 15 pakeitimas : siekiant aiškumo, pasirinktina „periodinių patikrinimų“ koncepcija, kad norėdamas jog jam išduotas mašinisto pažymėjimas ir suderintas papildomas sertifikatas būtų pratęsti, mašinistas turi būti reguliariai tikrinamas saugos sumetimais. - 24 ir 25 pakeitimai : sąvokas „įmonės gydytojas“ ir „transporto psichologas“ skirtingos valstybės narės aiškina skirtingai. Taigi Komisija negali pritarti šiems pakeitimams. - 26 pakeitimas : neaiškus šiuo pakeitimu siekiamas tikslas. Bendrąsias profesines žinias galės tikrinti kompetentingos valdžios institucijos akredituota „institucija“ ar akredituotas „egzaminuotojas“. Be to, bendrosios pozicijos tekstas yra tikslesnis už pradinį pasiūlymą (žr. 20 ir 23 straipsnius) ir šiuo atžvilgiu galėtų tenkinti EP. - 32 pakeitimas : net jei atrodo, kad iš principo pasiūlymas apsaugotų darbdavio išlaidas, skirtas mašinisto mokymui, iškyla daug problemų. Visų pirma šios nuostatos atitikmens nėra kitose transporto rūšyse, ypač aviacijos sektoriuje, kuriame mokymai taip pat labai brangūs. Tokio pobūdžio nuostata yra susijusi su darbo teise ir todėl šiai direktyvai atrodo nelabai tinkama. Galiausiai, priežastys dėl kurių mašinistas nutraukia darbo santykius su darbdaviu gali būti labai įvairios. Kodėl už mokymą turėtų mokėti kitai įstaiga, jei mašinistas atleidžiamas dėl darbdavio kaltės? - 39 pakeitimas : priėmus teisės aktus, valstybėms narėms reikės skirti pakankamai laiko direktyvą perkelti į nacionalinę teisę ir atitinkamai pakeisti nacionalinius teisės aktus. Esant šioms aplinkybėms, dviejų metų laikotarpis laikomas nesuprantamu. - 45 pakeitimas : dėl saugos būtina pabrėžti, kad siekdamas gauti suderintą papildomą sertifikatą kitoje šalyje, mašinistas turės išklausyti atitinkamą kursą, kurio metu jis susipažins su infrastruktūra, naudojimo taisyklėmis, kalba, o vėliau laikys egzaminus, kurių egzaminuotoją akreditavo ar pripažino šalies, kurioje mašinistas pageidauja valdyti traukinį, saugos valdžios institucija. Šis pakeitimas be reikalo sustiprintų ekonominį mokymo poveikį geležinkelio įmonių sąskaita. 4.4. Komisijos atmesti ir į bendrąją poziciją įtraukti pakeitimai - 38 pakeitimas : šis pakeitimas susijęs su Agentūros Komisijai teiktina atskaita dėl direktyvos taikymo. Bendrosios pozicijos išsamesniame tekste į šį pakeitimą atsižvelgta. - 40 pakeitimas, skirtas 35 straipsnio 5 daliai : viena šio pakeitimo dalimi mašinistams, dirbantiems savosios „valstybės narės teritorijoje“, numatoma galimybė laikinai taikyti nukrypti leidžiančią nuostatą. Tačiau dėl daugelio priežasčių tokių nukrypti leidžiančių nuostatų Komisija negali priimti visų šalių lygiu. Pirma, socialiniu požiūriu, būtų sukurtos dvi mašinistų „klasės“, tuo tarpu šios kategorijos nepriimtinos praktikoje. Reiškinius, kurie sukeltų karjeros ir darbo užmokesčio skirtumus, sunku pateisinti. Antra, saugumo požiūriu tuo pačiu maršrutu važinėtų dviejų kategorijų mašinistai: tie, kurie buvo mokomi ir atestuoti pagal šią direktyvą ir tie, kurie buvo mokyti ir atestuoti ad hoc pagal nacionalinę tvarką. Esant tokioms pačioms situacijoms, jų reakcija galėtų būti skirtinga. Trečia, ekonominiu požiūriu valstybės turėtų taikyti skirtingus dvejopo pobūdžio teisės aktus ir dvi instruktorių ir (arba) egzaminuotojų akreditavimo ir (arba) pripažinimo sistemas, įmonės turėtų taikyti dvi skirtingas mokymo sistemas ir t. t. Šis dvilypumas būtų neveiksmingas ir dėl jo susidarytų išlaidos. 5. IŠVADA Komisijos pasiūlymą buvo numatyta taikyti visiems traukinių brigadų nariams, atsakingiems už eismo saugos požiūriu svarbiausias užduotis, ir valstybei narei nukrypti leidžiančios nuostatos taikymo galimybė nebuvo numatyta. Tačiau Komisija pripažįsta, kad Tarybos bendroji pozicija pagrindinio tikslo ir pasiūlymo dvasios nekeičia.